《菩萨蛮（十一之八）》
宋代·贺铸

虚堂向壁青灯灭。觉来惊见横窗月。起看月平西。城头乌夜啼。

兰衾羞更入。欹枕偷声泣。肠断数残更。望明天未明。

作者简介：贺铸(1052～1125) 北宋词人。字方回，号庆湖遗老。汉族，卫州（今河南卫辉）人。宋太祖贺皇后族孙，所娶亦宗室之女。自称远祖本居山阴，是唐贺知章后裔，以知章居庆湖（即镜湖），故自号庆湖遗老。